

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына сәйкес микроорганизмдердің зат алмасу өнімдерінің ұрықсыз су субстраттары негізінде препаратты сыныптау туралы**

Еуразиялық экономикалық комиссия Алқасының 2019 жылғы 8 қазандағы № 173 шешімі

      Еуразиялық экономикалық одақ Кеден кодексінің 22-бабы 1-тармағының бірінші абзацына сәйкес Еуразиялық экономикалық комиссия Алқасы **шешті:**

      1. Құрамында әсер ететін заттар ретінде микроорганизмдердің зат алмасу өнімдерінің ұрықсыз су субстраттары, сондай-ақ ішектің қалыпты микрофлорасының тепе-теңдігін қалпына келтіруге және реттеуге, организмнің қорғаныс қасиеттерін күшейтуге арналған қосалқы заттар бар, ішке қабылдауға арналған ерітінді түріндегі сұйық нысандағы препарат сыртқы экономикалық қызметтің тауар номенклатурасына Түсіндірмелердің 1-негізгі қағидасына сәйкес Еуразиялық экономикалық одақтың сыртқы экономикалық қызметінің Бірыңғай тауар номенклатурасының 2106 тауар позициясында сыныпталады.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК